Papeete
Papeete seu Urbs Papeetensis (Tahitiane Pape'ete) est urbs in insula Tahitia sita, commune et caput Polynesiae Gallicae, collectivitatis transmarinae Francicae, quod 25 769 incolas habet, censu anno 2012 facto. In Papeete reperiuntur Polynesiae Gallicae commissariatus altus, regimen, praeses, congressus, etiam consilium oeconomicum, sociale, ac culturale.

Papeete anno 1818 a missionario Gulielmo Crook condita est. Regina Pōmare IV hic anno 1842 aulam regiam statuit, et cum protectoratus Francicus anno 1842 instituta esset, urbs facta est caput Tahitiae.

Notae

Nexus externi 

 Situs interretialis communis 
 Situs portús Papeete , 

Communia Polynesiae Francicae
Condita 1818